Dagsorden til ordinært bestyrelsesmøde i Kettingskov **landsbylaug: mandag den 27. februar kl. 19.00 hos Dennis**

Tilstede: Henning, Søren, Torben, Dennis og Rosalyn

Afbud: Agnete og René

 **• Godkendelse af dagsorden:** godkendt af alle

 **• Godkendelse af referat fra mødet den, 16 januar 2023 + opfølgning på dette.**

Godkendt af alle

 **• Meddelelser fra formand:**

Orientering fra landsbyforum: Landsbyforum holder generalforsamling den 16. maj (sted ukendt), alle landsbylaug har en stemme.

Orientering fra møde med Teknik og miljø: Klipning af rabatter/ stier – badebroer.

Der kommer ikke det store vedligehold mht. klipning af rabatter. De opfordrer borgere til at benytte sig af muligheden “giv et praj”, når der dukker trafikale problemstillinger op.

21 landsbylaug har søgt om midler til en badebro (250.000kr kan der støttes med).

Udgifter til vedligehold af stendysser: Henning har talt med vores dygtige frivillige om deres udgifter og på nuværende tidspunkt regner vi med cirka 580kr i alt for dette år. Bilag/dokumentation for køb sendes til Søren.

 **• Økonomi v. kassereren**

På nuværende tidspunkt har vi 6.644,67kr i kassen.

Regnskabet for 2022 er også på plads og givet et plus på 503,52kr.

Snart burde pengene fra Sønderborg kommune komme (de var dog ikke kommet endnu).

 **• Opfølgning af gamle sager.**

Hjemmesiden – status v. Rosalyn: vi er ved at komme godt med. Der er en smule aktivitet på hjemmesiden, dog kunne dette øges ved at lave et opslag på hjemmesiden først, som så deles på Facebook efterfølgende.

Mødet med hyttebestyrelsen 1. marts. Forberede vores holdning. Dagsorden fra formand Chresten vedlagt: Henning, Søren og Torben deltager (Dennis prøver). Det er vigtigt for os, at den nye bestyrelse ikke kommer til at stå personligt ansvarlig for foreningens økonomi. Henning har søgt hjælp fra en aut. revisor, som vil hjælpe med at formulere vedtægter som sikrer medlemmer af bestyrelsen og landsbylauget. Desuden er det vigtig for os, at alt sker på vores fælles præmisser.

Shelter – status v. Henning og Søren: Der er sendt en ansøgning afsted til Puljen for Borgerinitiativer, hvor vi søger om 60% af projektet. Projektet består i en shelter, et bålsted, muldtoilet og bord-bænkesæt. Yderligere 40% skal søges eksternt ved fonde og lignende (fx Nordea). Vi skal have følgende tilladelser og aftaler på plads: lejeaftale med kommunen, landzonetilladelse, spildevandstilladelse, byggetilladelse og papirer på at projektet ikke overskrider vejbyggelinien på Østkystvejen.

 **• Nye sager.**

Generalforsamling – dato (senest 1/7) – evt. oplæg: torsdag den 19. maj. Måske kunne vi få et oplæg om Hjerteløbere.

Affaldsindsamling: Søndag den 23. april kl. 10-12. Henning snakker med Sonfor angående forplejning og sponsor.

Hjerteløbere/-starter: Connie har hjulpet og undersøgt de forskellige muligheder vi har. Vi kan få en gratis to-timers introduktion fra Trygfonden (6-8 deltagere) eller et 4-timers kursus fra Røde Kors (min. 8 deltagere, 500kr p.p.).

Man kan få en hjertestarter-donation i 3 år, hvor Trygfonden overtager udgifterne. Vi skal regne med, at en hjertestarter koster omkring 1000kr årligt (+ 500kr i strøm)

 **• Evt.**

Arbejdsdag i hytten: den 25. marts

Redningskrans: Søren og Torben finder en dato sammen, hvor de sætter den op.

Den første fredagsbar er den 31. marts kl 17 ved stendyssen i Nørre Kettingskov

Søren foreslog en gåtur med et visit til Taksensand Fyr.

Trold Thomas Dambo: Dennis har gjort et godt stykke arbejde ved at kontakte både Thomas Dambos team (hvad kræver det fra fra vores side) og Naturstyrelsen (hvad skal de vide for at de vil indgå en partnerskabsaftale). Vi er alle enige, at det stadig er en god idé, dog skal trolden placeres i Blommeskobbel, hvis vi skal være med i projektet. Dennis vil arbejde videre med sagen.

 **• Ny mødedato**

Tirsdag den 28. marts kl 19 ved Henning.